
Līgums par atbalsta saņemšanu

Datums skatāms laika zīmogā 				 Nr.{{DOKREGNUMURS}}

Latvijas Investīciju un attīstības aģentūra, adrese: Pērses iela 2, Rīga, LV-1011, kura darbojas atbilstoši Ministru kabineta 2012. gada 11. decembra noteikumiem Nr.857 „Latvijas Investīciju un attīstības aģentūras nolikums” (turpmāk - Aģentūra), tās Atbalsta piešķiršanas departamenta direktores Ineses Šteinas personā no vienas puses, un ${client_name}, kas ierakstīta Latvijas Republikas Uzņēmumu reģistra komercreģistrā ar vienoto reģistrācijas numuru ${client_reg_nr}, juridiskā adrese: ${client_address}, kuras vārdā, uz statūtu/pilnvaras pamata, rīkojas valdes loceklis/valdes priekšsēdētājs xxxxxxxxxx (turpmāk – Atbalsta saņēmējs), no otras puses,
turpmāk abas kopā sauktas - Puses, noslēdz līgumu (turpmāk - Līgums) par turpmāk minēto.

1. Līguma mērķis

Līguma mērķis ir nodrošināt Atbalsta saņēmējam ar Jaunuzņēmumu darbības vērtēšanas komisijas (turpmāk – Komisija) 202x. gada xx. xxxxxxxxxx sēdē pieņemto lēmumu “Par komercdarbības atbalsta piešķiršanu” (turpmāk – Lēmums) piešķirtās Jaunuzņēmumu darbības atbalsta likuma (turpmāk – Likums) 7.pantā minētās atbalsta programmas augsti kvalificētu darbinieku piesaistei (turpmāk – Atbalsta programma) sniegšanu saskaņā ar Eiropas Savienības kohēzijas politikas programmas 2021.–2027. gadam 1.2.1.4.pasākuma „Atbalsts tehnoloģiju pārneses sistēmas pilnveidošanai”, identifikācijas numurs 1.2.1.4/1/23/I/001 (turpmāk – projekts), kas apstiprināts ar Centrālās finanšu un līgumu aģentūras (turpmāk – CFLA) 2024. gada 12. janvāra lēmumu Nr.39-2-10/261 un tiek īstenots saskaņā ar starp Aģentūru un CFLA 2024. gada 26. janvārī noslēgto vienošanos par projekta īstenošanu (turpmāk – Vienošanās).

2. Līguma priekšmets

2.1. Aģentūra Līguma ietvaros sniedz atbalstu augsti kvalificētu darbinieku piesaistei konkrētu pētniecisku aktivitāšu, tehnoloģisku problēmu risināšanai vai jaunu vai būtiski uzlabotu produktu vai tehnoloģiju izstrādei (turpmāk – atbalstāmā darbība), līdzfinansējot ar augsti kvalificētu darbinieku piesaisti saistītās personāla izmaksas atbilstoši “Vienas vienības izmaksu standarta likmes piemērošanas metodikai[footnoteRef:2].  [2:  Latvijas Republikas Ekonomikas ministrijas kā Eiropas Savienības fondu atbildīgās iestādes 2023.gada 5.decembrī izdota “Vienas vienības izmaksu standarta likmes piemērošanas metodika gala labuma guvēju finanšu atbalsta nodrošināšanai augsti kvalificētu darbinieku piesaistei konkrētu pētniecisku aktivitāšu, tehnoloģiju problēmu risināšanai vai jaunu vai būtiski uzlabotu produktu vai tehnoloģiju izstrādei inovāciju vaučeru un jaunuzņēmumu atbalsta ietvaros Eiropas Savienības kohēzijas politikas programmas 2021.–2027.gadam 1.2.1. specifiskā atbalsta mērķa “Pētniecības un inovāciju kapacitātes stiprināšana un progresīvu tehnoloģiju ieviešana uzņēmumiem” 1.2.1.4. pasākuma “Atbalsts tehnoloģiju pārneses sistēmas pilnveidošanai” ietvaros”, pieejama www.esfondi.lv.] 

2.2. Līguma 2.1.punktā minētais atbalsts ir de minimis atbalsts, kas tiek sniegts saskaņā ar Regulu Nr.2023/2831[footnoteRef:3] un normatīvajiem aktiem par de minimis atbalsta uzskaites un piešķiršanas kārtību un tas ir uzskatāms par komercdarbības atbalstu. Lēmuma pieņemšanas diena ir uzskatāma par komercdarbības atbalsta piešķiršanas brīdi. Lēmuma pieņemšanas diena ir uzskatāma par komercdarbības atbalsta piešķiršanas brīdi. [3:  2023.gada 13.decembra Regula (ES) Nr.2023/2831 par Līguma par Eiropas Savienības darbību 107. un 108.panta piemērošanu de minimis atbalstam (Eiropas Savienības Oficiālais Vēstnesis, 2023.gada 15.decembris)] 


3. Vispārīgie nosacījumi atbalsta finansējuma izmaksai

3.1. Aģentūra atbalsta finansējumu izmaksā saskaņā ar Likumu, MK noteikumiem Nr.644[footnoteRef:4], MK noteikumiem Nr.74[footnoteRef:5], Vienas vienības izmaksu standarta likmes piemērošanas metodiku, Aģentūras iekšējiem noteikumiem[footnoteRef:6], Līgumu, Vienošanos, Lēmumu un citiem saistošajiem normatīvajiem aktiem. [4:  Ministru kabineta 2023.gada 7.novembra noteikumi Nr.644 „Eiropas Savienības kohēzijas politikas programmas 2021.–2027. gadam 1.2.1. specifiskā atbalsta mērķa "Pētniecības un inovāciju kapacitātes stiprināšana un progresīvu tehnoloģiju ieviešana uzņēmumiem" 1.2.1.4. pasākuma "Atbalsts tehnoloģiju pārneses sistēmas pilnveidošanai" īstenošanas noteikumi”]  [5:  Ministru kabineta 2017.gada 7.februāra noteikumi Nr.74 „Jaunuzņēmumu atbalsta programmu pieteikšanas un administrēšanas kārtība”]  [6:  Aģentūras 2025.gada 26.maija iekšējie noteikumi Nr. 1.1-29.1/2025/16 “Kārtība, kādā Latvijas Investīciju un attīstības aģentūra veic jaunuzņēmumu atbalsta programmu administrējošās iestādes pienākumus”] 

3.2. Maksimālais Atbalsta programmas īstenošanas periods ir xx mēneši no dienas, kad pieņemts Lēmums, bet ne ilgāk kā līdz 2028.gada 29.februārim.
3.3. Maksimālais atbalsta finansējums Līguma 2.1.punktā minētajām darbībām ir ${LG_JU_liguma_atbalsta_apjoms} euro (xxxxxxxx euro un xx centi).
3.4. Maksimālā atbalsta finansējuma intensitāte Līguma 2.1.punktā minētajām darbībām ir 45 %.
3.5. Atbalsta saņēmējs var saņemt Līguma 2.1.punktā minēto atbalstu, ja ir izpildīti šādi nosacījumi: 
3.5.1. Atbalsta saņēmējs ir sagatavojis un Līgumā paredzētajā termiņā iesniedzis Aģentūrā noslēguma/starpposma maksājuma pieprasījumu, ko Aģentūra ir apstiprinājusi;
3.5.2. izmaksas ir veiktas par Atbalsta programmas īstenošanas periodu, tās atbilst MK noteikumu Nr. 644 38.punktam un ar Lēmumu apstiprinātajam Atbalsta programmas pieteikumam (turpmāk – Pieteikums);
3.5.3. Atbalsta saņēmējs ir nodrošinājis atsevišķu ar Atbalsta programmas īstenošanu saistīto saimniecisko darījumu ieņēmumu un izdevumu grāmatvedības uzskaiti atbilstoši normatīvajiem aktiem par kārtību, kādā finanšu pārskatos atspoguļojams valsts, pašvaldību, ārvalstu, Eiropas Kopienas, citu starptautisko organizāciju un institūciju finansiālais atbalsts (finanšu palīdzība), ziedojumi un dāvinājumi naudā vai natūrā;
3.5.4. Atbalsta saņēmējs izmaksas ir veicis bezskaidras naudas norēķinu veidā no sava konta, kas atvērts pie  maksājumu pakalpojuma sniedzēja, kas reģistrēts Eiropas Savienībā, Eiropas Ekonomiskajā zonā vai Šveices Konfederācijā, un tās ir tieši saistītas ar Atbalsta programmā minētajām darbībām, atbilst pareizas finanšu vadības principiem, Līgumā, Likumā, MK noteikumos Nr.644, MK noteikumos Nr.74, Vienas vienības izmaksu standarta likmes piemērošanas metodikā noteiktajiem izmaksu ierobežojumiem, ir samērīgas un ekonomiski pamatotas;
3.5.5. Pieteikumā norādīto atbalstāmo darbību rezultāti (auditējamās vērtības) noslēguma maksājuma pieprasījuma iesniegšanas dienā ir Atbalsta saņēmēja īpašumā.

4. Atbalsta finansējuma izmaksas kārtība un noslēguma maksājuma pieprasījuma iesniegšana

4.1. Lai saņemtu Līguma 2.1.punktā minēto atbalstu, Atbalsta saņēmējs ne biežāk kā vienu reizi trijos mēnešos no Lēmuma pieņemšanas dienas iesniedz Valsts platformā biznesa attīstībai liaa.business.gov.lv (turpmāk – liaa.business.gov.lv) starpposma maksājuma pieprasījumu atbilstoši liaa.business.gov.lv publicētajai uz attiecīgā starpposma maksājuma pieprasījuma iesniegšanas brīdi aktuālajai maksājuma pieprasījuma formai. Atbalsta saņēmējs starpposma maksājumā attiecināmās izmaksas par pilnībā sasniegtajiem rezultātiem vai starprezultātiem (auditējām vērtībām), kas atbilst Pieteikumā plānotajam.
4.2. Noslēguma maksājuma pieprasījumu Atbalsta saņēmējs liaa.business.gov.lv iesniedz ne vēlāk kā 10 (desmit) darbdienu laikā pēc Atbalsta programmas īstenošanas perioda beigām atbilstoši liaa.business.gov.lv publicētajai uz noslēguma maksājuma pieprasījuma iesniegšanas brīdi aktuālajai maksājuma pieprasījuma formai.
4.3. Aģentūra viena mēneša laikā pēc noslēguma/starpposma maksājuma pieprasījuma saņemšanas pārbauda tā atbilstību Līgumam, Likumam, MK noteikumiem Nr.644, MK noteikumiem Nr.74, Vienas vienības izmaksu standarta likmes piemērošanas metodikai, Aģentūras iekšējiem noteikumiem, citiem saistošajiem normatīvajiem aktiem, Pieteikumam un Vienošanās nosacījumiem.
4.4. Nepieciešamības gadījumā Aģentūra liaa.business.gov.lv vai uz noslēguma/starpposma maksājuma pieprasījumā norādīto Atbalsta saņēmēja e-pasta adresi nosūta paziņojumu ar lūgumu skaidrot noslēguma/starpposma maksājuma pieprasījumā iekļauto informāciju, labot noslēguma/starpposma maksājuma pieprasījumu vai iesniegt papildu informāciju, nosakot termiņu tās iesniegšanai. Aģentūra 15 (piecpadsmit) darbdienu laikā izvērtē Atbalsta saņēmēja iesniegto papildu informāciju.
4.5. Ja noslēguma/starpposma maksājuma pieprasījumā Atbalsta saņēmējs veic precizējumus vai labojumus pēc savas iniciatīvas, izskatīšanas termiņš tiek pagarināts par 10 (desmit) darbdienām pēc papildu informācijas iesniegšanas.
4.6. Ja noslēguma/starpposma maksājuma pieprasījums atbilst Līgumā, Pieteikumā, Likumā, MK noteikumos Nr.644, MK noteikumos Nr.74, Vienas vienības izmaksu standarta likmes piemērošanas metodikā, Aģentūras iekšējos noteikumos citos saistošajos normatīvajos aktos un Vienošanās izvirzītajām prasībām, Aģentūra informē Atbalsta saņēmēju par noslēguma/starpposma maksājuma pieprasījuma apstiprināšanu. 
4.7. Atbalsta saņēmējam izmaksājamo atbalsta finansējumu atbilstoši Līguma 3.4.punktā noteiktajai atbalsta finansējuma intensitātei nosaka, pamatojoties uz Atbalsta programmā norādīto darbību izmaksām, Atbalsta saņēmēja iesniegto noslēguma/starpposma maksājuma pieprasījumu, iesniegtajiem attiecināmos izdevumus pamatojošajiem dokumentiem, ievērojot normatīvo aktu prasības maksājumu un darījumu apliecinošo dokumentu izstrādāšanas un noformēšanas jomā, un izmaksā ar nosacījumu, ka Atbalsta saņēmējs ir ievērojis visas Līguma un normatīvo aktu prasības.
4.8. Aģentūra atbalsta finansējumu pārskaita bezskaidras naudas norēķinu veidā uz noslēguma/starpposma maksājuma pieprasījumā norādīto Atbalsta saņēmēja bankas kontu 5 (piecu) darbdienu laikā pēc noslēguma/starpposma maksājuma pieprasījuma apstiprināšanas.
4.9. Ja pastāv kaut viens no zemāk minētajiem apstākļiem, Aģentūra līdz šo apstākļu un to izraisīto seku pilnīgai izvērtēšanai un/vai novēršanai ir tiesīga apturēt atbalsta finansējuma izmaksu, par to informējot Atbalsta saņēmēju, nepieciešamības gadījumā norādot atbalsta finansējuma izmaksas apturēšanas iemeslu un termiņu attiecīgo apstākļu novēršanai:
4.9.1. Atbalsta programmas periodā ir iestājušies apstākļi, kas rada Likumā, MK noteikumos Nr.644, MK noteikumos Nr.74, Līgumā, Vienas vienības izmaksu standarta likmes piemērošanas metodikā, Aģentūras iekšējos noteikumos noteikto Atbalsta saņēmēja pienākumu, Pieteikumā sniegto apliecinājumu pārkāpumu vai pārbaudes rezultātā tiek konstatēti trūkumi;
4.9.2. ja rodas pamatotas aizdomas, ka Atbalsta saņēmēja veiktie izdevumi Atbalsta programmas ietvaros nav uzskatāmi par attiecināmajām izmaksām vai nav samērīgi un ekonomiski pamatoti un apstākļu noskaidrošanai ir nepieciešams veikt papildu pārbaudi vai saņemt eksperta un/vai kompetentās iestādes atzinumu;
4.9.3. Atbalsta saņēmējs vairs neatbilst vai Aģentūrai ir pamatotas šaubas par Atbalsta saņēmēja atbilstību Atbalsta programmas prasībām, kas noteiktas Atbalsta saņēmējam, lai tas varētu pretendēt uz atbalsta finansējumu;
4.9.4. pret Atbalsta saņēmēja atbildīgajām amatpersonām saistībā ar to darbībām Pieteikumā norādīto darbību īstenošanas ietvaros ir uzsākta resoriskā pārbaude vai kriminālprocess – līdz attiecīga lēmuma pieņemšanai par resoriskās pārbaudes vai par kriminālprocesa izbeigšanu, vai par konkrētas personas saukšanu pie kriminālatbildības, bet ne ilgāk kā līdz 2028.gada 31.martam. Ja lēmums par kriminālprocesa izbeigšanu nav pieņemts un stājies spēkā līdz minētajam datumam, tad Atbalsta saņēmējs zaudē tiesības saņemt atbalsta finansējumu;
4.9.5. Aģentūrai nav pieejams finansējums, tai skaitā CFLA ir apturējusi projektā paredzētos maksājumus Aģentūrai vai Vienošanās ir izbeigta.
4.10. Ja noslēguma/starpposma maksājuma pieprasījums neatbilst kādam no Līgumā, Likumā, MK noteikumos Nr.644, MK noteikumos Nr.74, Vienas vienības izmaksu standarta likmes piemērošanas metodikā, Aģentūras iekšējos noteikumos, citos saistošajos normatīvajos aktos vai Vienošanās izvirzītajām prasībām, Aģentūra nosūta Atbalsta saņēmējam lēmumu par pieprasītā atbalsta finansējuma apmēra samazināšanu, norādot pamatojumu pieprasītā atbalsta finansējuma apmēra samazināšanai. 

5. Pušu pienākumi un tiesības

5.1. Atbalsta saņēmējam ir šādi pienākumi:
5.1.1. iesniegt un informēt Aģentūru:
5.1.1.1. par jebkuriem apstākļiem, kas varētu ietekmēt atbalsta finansējuma izmaksu, kā arī gadījumos, ja Atbalsta saņēmējs vairs neatbilst Atbalsta programmas piešķiršanas kritērijiem;
5.1.1.2. ja Līguma 2.1.punktā minētais atbalsts tiek kumulēts ar citu 
de minimis vai valsts atbalstu, vai pēc de minimis vai jebkāda cita valsts atbalsta saņemšanas Līguma darbības laikā nekavējoties informēt Aģentūru par saņemto atbalstu, atbilstoši normatīvajiem aktiem par de minimis atbalsta uzskaites un piešķiršanas kārtību un de minimis atbalsta uzskaites veidlapu paraugiem; 
5.1.1.3. pēc Aģentūras pieprasījuma un tās noteiktajā termiņā sniegt tai visu nepieciešamo informāciju, kas attiecas uz Atbalsta programmas īstenošanu un Līguma izpildes nodrošināšanu elektroniskā veidā Līguma 9.1.punktā noteiktajā kārtībā;
5.1.1.4. par nepieciešamajām izmaiņām apstiprinātajā Pieteikumā.
5.1.2. īstenot Atbalsta programmu atbilstoši apstiprinātajam Pieteikumam;
5.1.3. nodrošināt atsevišķu ar Atbalsta programmas īstenošanu saistīto saimniecisko darījumu ieņēmumu un izdevumu grāmatvedības uzskaiti atbilstoši normatīvajiem aktiem par kārtību, kādā finanšu pārskatos atspoguļojams valsts, pašvaldību, ārvalstu, Eiropas Kopienas, citu starptautisko organizāciju un institūciju finansiālais atbalsts (finanšu palīdzība), ziedojumi un dāvinājumi naudā vai natūrā;
5.1.4. ja Atbalsta saņēmējs vienlaikus darbojas vienā vai vairākās neatbalstāmajās nozarēs un veic neatbalstāmās darbības vai citas darbības, kas ietilpst Regulas Nr.2023/2831 darbības jomā, nodrošināt šo nozaru darbību vai izmaksu nodalīšanu saskaņā ar Regulas Nr.2023/28311.panta 2.punktu;
5.1.5. sagatavot un iesniegt Aģentūrā noslēguma/starpposma maksājuma pieprasījumu Līguma 4.punktā noteiktajā kārtībā un termiņā;
5.1.6. atmaksāt Aģentūrai izdevumus, tajā skaitā procentus, kuri radušies Atbalsta saņēmēja darbības vai bezdarbības dēļ, pārkāpjot Līguma, Latvijas Republikas vai Eiropas Savienības tiesību aktu prasības (turpmāk – neatbilstoši veiktie izdevumi) 10 (desmit) darbdienu laikā pēc attiecīga Aģentūras pieprasījuma saņemšanas vai vienoties ar Aģentūru par neatbilstoši veikto izdevumu atmaksas grafiku;
5.1.7. Līguma darbības laikā atbilstoši Līguma 9.1.punktā noteiktajai kārtībai elektroniski paziņot Aģentūrai izmaiņas Atbalsta saņēmēja pamatdatos (kontaktinformācija, rekvizīti) 3 (trīs) darbdienu laikā pēc to maiņas;
5.1.8. visu Atbalsta programmas īstenošanas periodu uzturēt spēkā Atbalsta saņēmēja atbilstību Likumā noteiktajiem atbalsta programmas piešķiršanas kritērijiem un MK noteikumu Nr.644 nosacījumiem; 
5.1.9. informēt Aģentūru par jebkuriem apstākļiem, kas varētu ietekmēt atbalsta finansējuma izmaksu, kā arī gadījumos, ja kāds no Atbalsta saņēmēja sniegtajiem apliecinājumiem izrādās vai kļūst nepatiess, neprecīzs, nepilnīgs vai maldinošs, vai arī ja pastāv citi būtiski apstākļi, kas negatīvi ietekmē vai apdraud, vai kas ir uzskatāmi par tādiem, kas varētu negatīvi ietekmēt vai apdraudēt atbalsta sniegšanu, tai skaitā, ja Atbalsta saņēmējs vairs neatbilst MK noteikumos Nr.644 un Iekšējos noteikumos noteiktajām prasībām Atbalsta saņēmējam, lai tas varētu pretendēt uz atbalsta saņemšanu;
5.1.10. pēc Aģentūras pieprasījuma un tās noteiktajā termiņā Līguma 9.1.punktā noteiktajā kārtībā iesniegt visu nepieciešamo informāciju, kas attiecas uz atbalstāmās darbības īstenošanu un Līguma izpildes nodrošināšanu; 
5.1.11. nodrošināt Aģentūrai un ES fondu uzraudzībā un vadībā iesaistītajām iestādēm iespējas saskaņā ar Vienošanos par projekta īstenošanu veikt uzraudzību un kontroli, nodrošinot Aģentūras un ES fondu uzraudzībā un vadībā iesaistīto iestāžu prasību izpildi un brīvu piekļūšanu atbalstāmās darbības īstenošanas vietai, ar atbalsta saņemšanu saistītajiem dokumentiem un informācijai; 
5.1.12. nepieļaut interešu konflikta, korupcijas, krāpšanas un dubultā finansējuma situācijas iestāšanos un nekavējoties informēt Aģentūru par apstākļiem, kas rada vai kuru rezultātā varētu rasties kāda no minētajām situācijām;
5.1.13. atbalstāmo darbību ietvaros veicot personu datu apstrādi, tajā skaitā to uzkrāšanu un iesniegšanu Aģentūrai, ievērot normatīvajos aktos par personu datu (t. sk. īpašu kategoriju personas datu) aizsardzību noteiktās prasības;
5.1.14. 10 (desmit) darba dienu laikā pēc attiecīga Aģentūras pieprasījuma saņemšanas atmaksāt Aģentūrai neatbilstoši veiktos izdevumus vai vienoties ar Aģentūru par neatbilstoši veikto izdevumu atmaksas grafiku; 
5.1.15. nodrošināt, ka saņemtais atbalsts tiks vērsts uz eksporta apjoma un produktivitātes kāpināšanu Atbalsta saņēmēja līmenī piecu gadus pēc noslēguma maksājuma pieprasījuma iesniegšanas Aģentūrā;
5.1.16. saskaņā ar Regulas 2021/241[footnoteRef:7] 2. panta 6. punktu un 5. panta 2. punktu nodrošināt principa "nenodarīt būtisku kaitējumu" ievērošanu, lai atbalsta ietvaros veiktajām darbībām nav ietekmes uz visiem vides mērķiem, vērtējot gan tiešās, gan primārās netiešās sekas visā aprites ciklā, vai paredzamā ietekme ir nebūtiska; [7:  Eiropas Parlamenta un Padomes 2021. gada 12. februāra Regula (ES) Nr. 2021/241, ar ko izveido Atveseļošanas un noturības mehānismu.] 

5.1.17. atbalstāmās darbības īstenošanas laikā un trīs gadus pēc šīs darbības īstenošanas iesniegt Centrālajā statistikas pārvaldē pārskatus par pētniecības, attīstības un inovāciju izmaksām Centrālās statistikas pārvaldes noteiktajos termiņos un formā;
5.1.18. nodrošināt komunikācijas un vizuālās identitātes pasākumus saskaņā ar Regulas Nr. 2021/1060[footnoteRef:8] 47. un 50. pantu un normatīvo aktu par kārtību, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027. gada plānošanas periodā, kā arī komunikācijas un dizaina vadlīnijām[footnoteRef:9]; [8:  Eiropas Parlamenta un Padomes 2021.gada 24.jūnija Regula (ES) 2021/1060, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu, Taisnīgas pārkārtošanās fondu un Eiropas Jūrlietu, zvejniecības un akvakultūras fondu un finanšu noteikumus attiecībā uz tiem un uz Patvēruma, migrācijas un integrācijas fondu, Iekšējās drošības fondu un Finansiāla atbalsta instrumentu robežu pārvaldībai un vīzu politikai.]  [9:  Vadošās iestādes vadlīnijas “ES fondu 2021.-2027. gada un Atveseļošanas fonda komunikācijas un dizaina vadlīnijas”, pieejamas https://www.esfondi.lv/vadlinijas.] 

5.1.19. trīs gadus pēc atbalsta saņemšanas līdz katra secīgā kalendāra gada 1.martam iesniegt liaa.business.gov.lv informāciju par projekta biznesa idejas īstenošanu un par inovatīvo produktu vai pakalpojumu, kura radīšanai Atbalsta saņēmējs saņēmis atbalstu par iepriekšējo kalendāra gadu atbilstoši MK noteikumu Nr.74 22.1 punkta prasībām;
5.1.20. atbilstoši liaa.business.gov.lv publicētajai strukturētajai formai iesniegt Aģentūrai informāciju par saņemtā atbalsta ietekmi uz Atbalsta saņēmēja darbību raksturojošajiem rādītājiem, tajā skaitā rādītājiem, kas raksturo izmaiņas Atbalsta saņēmēja eksporta apjomā un produktivitātes pieaugumā. Informācija jāiesniedz pēc paziņojuma no liaa.business.gov.lv saņemšanas pēc Līguma noslēgšanas un reizi sešos mēnešos atbalsta periodā un piecus gadus pēc noslēguma maksājuma pieprasījuma iesniegšanas Aģentūrai;
5.1.21. nodrošināt, ka projekta īstenošanas laikā, atbalstāmo darbību veikšanā, netiks iesaistīti Krievijas Federācijas un Baltkrievijas Republikas pilsoņi;
5.1.22. ja tiek pārkāpti Regulas Nr. 2023/2831 nosacījumi, atmaksāt Aģentūrai projekta ietvaros saņemto nelikumīgo de minimis atbalstu kopā ar procentiem no līdzekļiem, kas brīvi no komercdarbības atbalsta, atbilstoši Komercdarbības atbalsta kontroles likuma IV vai V nodaļas nosacījumiem.
5.2. Atbalsta saņēmējam ir tiesības:
5.2.1. lūgt Aģentūrai izsniegt un aktualizēt informāciju de minimis atbalsta uzskaites sistēmā par piešķirtā de minimis atbalsta apmēru;
5.2.2. ievērojot Regulas Nr. 2023/2831 5. panta 1. un 3. punktu, de minimis atbalstu kumulēt ar citu de minimis atbalstu līdz Regulas Nr. 2023/2831 3. panta 2. punktā noteiktajam attiecīgajam robežlielumam, kā arī kumulēt ar citu valsts atbalstu attiecībā uz vienām un tām pašām attiecināmajām izmaksām vai citu valsts atbalstu tam pašam riska finansējuma pasākumam, ja šīs kumulācijas rezultātā netiek pārsniegta MK noteikumu Nr.644 81.4.apakšpunktā noteiktā maksimālā atbalsta intensitāte vai atbalsta finansējuma summa, kāda noteikta valsts atbalsta programmā vai Eiropas Komisijas lēmumā;
5.2.3. iesniegt priekšlikumus Līguma grozījumu izdarīšanai.
5.3. Aģentūrai ir pienākums:
5.3.1. veikt Atbalsta programmas īstenošanas uzraudzību, kontroli un izvērtēt tās atbilstību normatīvo aktu prasībām;
5.3.2. izvērtēt Atbalsta saņēmēja iesniegtos dokumentus Līgumā noteiktajā kārtībā;
5.3.3. neizpaust Aģentūras rīcībā esošo informāciju, uz kuru Atbalsta saņēmējs norādījis kā uz komercnoslēpumu, izņemot, ja minētā informācija ir publiski pieejama, kā arī, ja tās publicēšanu paredz normatīvie akti;
5.3.4. atgūt no Atbalsta saņēmēja Neatbilstoši veiktos izdevumus. Atgūstot neatbilstoši veiktos izdevumus un procentus, var pēc analoģijas piemērot aktuālās Vadlīnijas par finanšu korekciju piemērošanu, ziņošanu par Eiropas Savienības fondu īstenošanā konstatētajām neatbilstībām, neatbilstoši veikto izdevumu ieturēšanu un atgūšanu Eiropas Savienības fondu 2021.-2027.gada plānošanas periodā;
5.3.5. sniedzot atbalstu nodrošināt principa "nenodarīt būtisku kaitējumu" ievērošanu saskaņā ar Regulas 2021/241 2. panta 6. punktu un 5. panta 2. punktu.
5.4. Aģentūrai ir tiesības:
5.4.1. konstatējot Līguma īstenošanā neatbilstību ar normatīvā akta vai Līguma noteikumiem, uzdot Atbalsta saņēmējam sniegt skaidrojumu par neatbilstības rašanās iemesliem, kā arī novērst konstatēto neatbilstību Aģentūras noteiktajā termiņā (ja attiecināms);
5.4.2. veikt pārbaudes atbalstāmās darbību īstenošanas vietā, lai pārliecinātos, ka Atbalsta saņēmējs ievēro Līguma un saistošo normatīvo aktu prasības;
5.4.3. apturēt Atbalsta finansējuma izmaksu Līguma 4.9.punktā minētajos gadījumos;
5.4.4. pieprasīt Līguma 4.3.punkta izpildei nepieciešamo informāciju no Atbalsta saņēmēja, nosakot tās iesniegšanas termiņu.

6. Neatbilstoši veikto izdevumu atmaksa

6.1.  Ja Aģentūra Līguma izpildes ietvaros ir konstatējusi neatbilstoši veiktus izdevumus, tā:
6.1.1. pieņem lēmumu par neatbilstoši veikto izdevumu atgūšanu no Atbalsta saņēmēja un 3 (trīs) darba dienu laikā to kopā ar pieprasījumu atmaksāt neatbilstoši veiktos izdevumus nosūta Atbalsta saņēmējam;
6.1.2. neatbilstoši veiktos izdevumus atgūst tiesvedības ceļā normatīvajos aktos noteiktajā kārtībā, ja Atbalsta saņēmējs 10 (desmit) darba dienu laikā pēc attiecīga Aģentūras pieprasījuma saņemšanas neatmaksā Aģentūrai neatbilstoši veiktos izdevumus vai nav rakstiski vienojies ar Aģentūru par neatbilstoši veikto izdevumu atmaksas grafiku.

7. Līguma grozījumi

7.1. Grozījumus Līgumā var veikt, tikai Pusēm savstarpēji vienojoties. 
7.2. Aģentūras iekšējos noteikumus un liaa.business.gov.lv publicēto maksājuma pieprasījuma formu Aģentūra ir tiesīga grozīt bez saskaņošanas ar Atbalsta saņēmēju un tā piekrišanas. Aktuālā noslēguma/starpposma maksājuma pieprasījuma forma ir pieejama liaa.business.gov.lv.
7.3. Līguma grozījumi noformējami elektroniski un stājas spēkā, kad Atbalsta saņēmējs un Aģentūra tos ir parakstījusi, izņemot Līguma 7.2., 7.4. un 7.5.punktā minētos gadījumus. Visi grozījumi tiek pievienoti Līgumam un kļūst par Līguma neatņemamu sastāvdaļu.
7.4. Līguma grozījumi, kas neuzliek Atbalsta saņēmējam Līgumā neparedzētus pienākumus vai ierobežojumus, un kad Aģentūra atzīst to par iespējamu un lietderīgu, stājas spēkā ar attiecīga Aģentūras paziņojuma nosūtīšanas brīdi Atbalsta saņēmējam.
7.5. Jebkuras izmaiņas Pieteikumā pēc Lēmuma pieņemšanas uzskatāmas par papildu atbalstu MK noteikumu Nr.74. 2.3.apakšpunkta izpratnē un ir pieļaujamas tikai ar Komisijas lēmuma par papildu atbalstu apstiprināšanu spēkā stāšanās dienu.
7.6. Elektronisks paziņojums par izmaiņām pamatdatos (kontaktinformācija, tostarp, bet ne tikai, pārstāvja maiņa, juridiskā adrese) kļūst par Līguma neatņemamu sastāvdaļu no tā saņemšanas brīža.

8. Dokumentu glabāšana

8.1. Puses informācijas pieejamību, kas saistīta ar de minimis atbalsta piešķiršanu, glabā saskaņā ar Regulas Nr.2023/2831 6.panta 3.punktu.

9. Informācijas apmaiņa un Atbalsta saņēmēja kontaktpersona

9.1. Jebkura Pusēm saistošas informācijas apmaiņa saistībā ar Līgumu ir veicama rakstveidā tikai liaa.business.gov.lv vai, ja liaa.business.gov.lv funkcionalitāte konkrētās informācijas apmaiņu nenodrošina, uz šādām e-pasta adresēm:
9.1.1. Aģentūras e-pasta adrese – pasts@liaa.gov.lv;
9.1.2. Atbalsta saņēmēja e-pasta adrese, kas ir norādīta Pieteikumā, kuru iesniedza – liaa.business.gov.lv un apstiprināja Komisija. 
9.2. Steidzamos gadījumos informāciju var nodot telefoniski ar noteikumu, ka ne vēlāk kā trīs darbdienu laikā attiecīgais dokuments tiek nosūtīts Līguma 9.1.punktā noteiktajā kārtībā. Informācija, kas nav nosūtīta Līguma 9.1.punktā noteiktajā kārtībā, nav saistoša otrai Pusei.
9.3. Paziņojumi, kas nosūtīti liaa.business.gov.lv, ir saistoši Pusēm bez paraksta, izņemot, ja Līgumā vai saistošos normatīvos aktos paredzēts pretējais.
9.4. Atbalsta saņēmēja kontaktpersona un saziņas avoti ar to ir liaa.business.gov.lv iesniegtajā un Komisijas apstiprinātajā Pieteikumā norādītā kontaktpersona un saziņas avoti ar to, kuras pienākums ir nodrošināt savstarpējo komunikāciju, kā arī informācijas apmaiņas procesu starp Pusēm. 

10. Līguma darbības termiņš un Līguma izbeigšana

10.1. Līgums stājas spēkā pēc tā parakstīšanas un ir spēkā līdz Līgumā noteikto saistību pilnīgai izpildei. 
10.2. Aģentūra var vienpusēji izbeigt Līgumu, par to nekavējoties rakstiski informējot Atbalsta saņēmēju, ja:
10.2.1. Atbalsta saņēmējs kļuvis par neatbilstošu kritērijiem, kas noteikti normatīvajos aktos par Eiropas Savienības fondu vadību un īstenošanu vai Iekšējos noteikumos;
10.2.2. Atbalsta saņēmējs nepilda Līguma noteikumus, tajā skaitā netiek ievēroti noteiktie termiņi, vai ir iestājušies citi apstākļi, kas negatīvi ietekmē vai var ietekmēt normatīvajos aktos noteiktā specifiskā atbalsta mērķa, tā iznākuma radītāju vai rezultāta rādītāju sasniegšanu;
10.2.3. Atbalsta saņēmējs apzināti ir sniedzis Aģentūrai vai Eiropas Savienības fondu uzraudzībā un vadībā iesaistītajām iestādēm nepatiesu informāciju;
10.2.4. Atbalsta saņēmēja Pieteikumā ietvertie apliecinājumi ir kļuvuši nepatiesi;
10.2.5. Aģentūrai nav pieejams Līguma 3.3.punktā noteiktais finansējums vai Vienošanās ir izbeigta;
10.2.6. Pieteikumā norādīto atbalstāmo darbību rezultāti (auditējamās vērtības) nav Atbalsta saņēmēja īpašumā;
10.2.7. normatīvajos aktos paredzētajos gadījumos.
10.3. Atbalsta saņēmējs ir tiesīgs vienpusēji izbeigt Līgumu, par to nekavējoties rakstiski informējot Aģentūru, atmaksājot saņemto atbalsta finansējumu. Līgums uzskatāms par izbeigtu tad, kad Aģentūrai tiek pilnā apmērā atmaksāts Līguma ietvaros saņemtais atbalsta finansējums.
10.4. Līgumā un sarakstē noteiktie termiņi, kas aprēķināmi gados, mēnešos vai dienās, sākas nākamajā dienā pēc datuma vai pēc notikuma, kurš nosaka tā sākumu. Termiņa sākuma datums nav nosakāms, pamatojoties uz informāciju, kas nodota telefoniski.

11. Pušu atbildība

11.1. Par Līguma noteikumu daļēju vai pilnīgu neizpildi Puses uzņemas atbildību saskaņā ar Līguma un Latvijas Republikā spēkā esošo normatīvo aktu prasībām.
11.2. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas un ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, epizootijas, kara darbība, nemieri, kas kavē vai pārtrauc Līguma saistību izpildi. Puses apņemas veikt nepieciešamos pasākumus, lai līdz minimumam samazinātu kaitējumus, ko var izraisīt nepārvaramas varas apstākļi.
11.3. Aģentūra neatbild par zaudējumiem, kas nodarīti trešajai personai Atbalsta saņēmēja darbības vai bezdarbības rezultātā, neveic to atlīdzināšanu, kā arī nepalielina atbalsta apjomu un neveic kompensācijas samaksu.

12. Piemērojamās tiesības un strīdu izšķiršana

12.1. Nosacījumi, kas tieši nav atrunāti Līgumā, tiek risināti saskaņā ar spēkā esošajiem normatīvajiem aktiem. Atsauce uz normatīvo aktu ir uzskatāma par atsauci uz to normatīvā akta redakciju, kas ir spēkā laikā, kad tiek piemērota vai ir izpildāma attiecīgā Līguma norma, kas atsaucas uz normatīvo aktu. 
12.2. Ja viens vai vairāki Līguma nosacījumi jebkādā veidā kļūst par spēkā neesošiem, pretlikumīgiem (pretēji normatīvo aktu nosacījumiem), tas nekādā veidā neierobežo un neietekmē pārējo Līguma nosacījumu spēkā esamību, likumību vai izpildi. Šādā gadījumā Puses apņemas veikt visu iespējamo spēku zaudējušo saistību pārskatīšanu saskaņā ar spēkā esošajiem normatīvajiem aktiem. Ja rodas pretruna starp Līguma un normatīvo aktu noteikumiem, piemērojami normatīvajos aktos paredzētie noteikumi.
12.3. Strīdi, kas izriet un ir saistīti ar Līgumu, starp Pusēm tiek risināti pārrunu ceļā. Ja vienošanās netiek panākta 30 (trīsdesmit) dienu laikā no pārrunu uzsākšanas dienas, strīdi tiek risināti saskaņā ar normatīvajos aktos noteikto kārtību.

13. Noslēguma noteikumi

13.1. Līgums ir sastādīts uz 10 (desmit) lapām latviešu valodā. Līgums tiek parakstīts elektroniski ar drošu elektronisko parakstu, Atbalsta saņēmējam tā elektroniski parakstīts Līgums jāatsūta Aģentūrai tās noteiktajā termiņā. Ja Līgums nav atsūtīts noteiktajā termiņā, tas uzskatāms par spēkā neesošu.

14. Pušu rekvizīti un paraksti


	Aģentūra
Latvijas Investīciju un attīstības aģentūra

Pērses iela 2, Rīga, LV-1011
Reģ. Nr. 90001739473 
Tālr.: +371 67039400





Aģentūras vārdā:
Atbalsta piešķiršanas departamenta direktore

__________________________________
I. Šteina


	Atbalsta saņēmējs
${client_name}

${client_address}

Reģ. Nr. ${client_reg_nr}





Atbalsta saņēmēja vārdā:
xxxxxxxx

_________________________________
xxxxxxxxx

